# Emil Hácha

### Izvor: Wikipedija

Emil Hácha (Trhové Sviny, 12. srpnja 1872. - Prag, 26. lipnja 1945.), češki političar, odvjetnik, treći predsjednik Čehoslovačke, te prvi i jedini državni predsjednik Protektorata Češke i Moravske.

Nakon završene osnovne škole, maturirao je iz srednje u mjestu České Budejovice. Nakon toga ide na studij prava na Sveučilištu u Pragu, gdje doktorira 1896. u 24. godini. Nakon toga obnaša razne dužnosti, među kojima je i članstvo u Vrhovnom upravnom sudu, a bio je i član Zakonodavnog vijeća. Nalazio se u tijelima sa vrlo ograničenim ovlastima. Raspadom Austro-Ugarske 1918. godine, nastaje Čehoslovačka, i Hácha postaje vrlo visoko pozicioniran. Čak je naslijedio i Edvarda Beneša.

Nakon Münchenskog sporazuma 1938., aneksije Sudeta i drugih poteza Hitlera, pokušao je s njim pregovarati. No, na tajnom noćnom sastanku između 14. i 15. ožujka 1939., najozbiljnije su mu zaprijetili Adolf Hitler i Hermann Göring. Ako ne preda Češku u ruke Nijemaca, na Prag će se obrušiti bombe Luftwaffea. Stjeran u kut, Hácha je prisiljen potpisati taj dokument, kada se stvara Protektorat Češke i Moravske. Morao je prisegnuti pred Konstantinom von Neurathom, novoimenovanim protektorom njegove zemlje. No, kada je za protektora došao Reinhard Heydrich, nastao je pakao i izgubio je bilo kakav utjecaj na politiku Njemačke prema svojoj domovini. Postao je marioneta, kao i Jozef Tiso u Slovačkoj.

Padom Praga 1945., uhićen je i prebačen u zatvorsku bolnicu gdje je ubrzo i umro. Prema sudu poslijeratnih povjesničara okarakteriziran je kao jedan od najtragičnijih i najrazočaravajućih likova iz čitave češke povijesti. No postoje i oni koji smatraju da je on bio državnik koji je pokušao pomoći svom narodu, ali nije uspio zbog vremena u kojem je živio i zbog slabog zdravlja. Pokopan je u neoznačenom grobu na groblju Vinohrady.

Dobavljeno iz "http://hr.wikipedia.org../../../e/m/i/Emil_H%C3%A1cha_f51d.html"

Kategorije: Potrebna stilska dorada | Povijest Češke | Čehoslovačka | Češki političari

##### Views

- Članak
- Razgovor
- Trenutna inačica

##### Traži

##### Drugi jezici

- Česky
- Deutsch
- English
- Esperanto
- Español
- Suomi
- Français
- עברית
- Magyar
- 日本語
- Nederlands
- ‪Norsk (bokmål)‬
- Polski
- Русский
- Slovenčina
- Svenska